《猎客》
唐代·司马扎

五陵射雕客，走马占春光。
下马青楼前，华裾独煌煌。
自言家咸京，世族如金张。
击钟传鼎食，尔来八十强。
朱门争先开，车轮满路傍。
娥娥燕赵人，珠箔闭高堂。
清歌杂妙舞，临欢度曲长。
朝游园花新，夜宴池月凉。
更以驰骤多，意气事强梁。
君王正年少，终日在长杨。

作者简介：司马扎，生卒年里贯均未详，唐宣宗大中（847~858）前后在世。曾登进士第，有诗名，与储嗣宗友善。著有《司马先辈集》，《全唐诗》。